ΑΡ. ΠΡ. 81 Ηράκλειο 24-10-2017

***ΠΡΟΚΗΡΥΞΗ***

***4ου ΠΑΓΚΡΗΤΙΟΥ ΠΡΩΤΑΘΛΗΜΑΤΟΣ ΤΕΝΙΣ 2017***

***«ΚΟΚΚΙΝΟΥ ΓΗΠΕΔΟΥ»***

***ΚΥΡΙΑΚΗ 5 ΝΟΕΜΒΡΙΟΥ 2017***

**ΑΝΟΙΚΤΗΣ ΣΥΜΜΕΤΟΧΗΣ ΓΙΑ ΑΓΟΡΙΑ ΚΑΙ ΚΟΡΙΤΣΙΑ 6, 7 ΚΑΙ 8 ΕΤΩΝ**

**(ΓΕΝΝΗΜΕΝΑ 2011 – 2010 – 2009)**

Η Ζ΄ Έ.Φ.Σ.Α.Κ αναθέτει στο Α.Ο. ΛΑΤΩ ΑΓΙΟΥ ΝΙΚΟΛΑΟΥ τη διοργάνωση του 4ου Παγκρήτιου πρωταθλήματος τένις κόκκινου γηπέδου 2017 ανοικτής συμμετοχής για αγόρια και κορίτσια γεννημένα 2011, 2010 και 2009 την Κυριακή 5 Νοεμβρίου 2017. Οι αγώνες θα διεξαχθούν στα green set γήπεδα του ΑΟ ΛΑΤΩ στην περιοχή ΕΟΤ έναντι κολυμβητηρίου Αγίου Νικολάου σε 6 ειδικά διαμορφωμένα κόκκινα γήπεδα. Δικαίωμα συμμετοχής έχουν όλοι οι αθλητές και οι αθλήτριες αυτών των ηλικιών.

**ΩΡΑ ΕΓΓΡΑΦΗΣ ΑΘΛΗΤΩΝ / ΑΘΛΗΤΡΙΩΝ:**

**Κυριακή 05/11/2017 από 10.00 έως 10.30 π.μ.:**

Οι εγγραφές θα γίνονται ομαδικά μόνο από τον συνοδό προπονητή του συλλόγου

που θα πρέπει να έχει συγκεντρώσει τα χρήματα προκαταβολικά.

**ΔΗΛΩΣΕΙΣ ΣΥΜΜΕΤΟΧΗΣ:**

 Οι δηλώσεις συμμετοχής μπορούν να σταλούν ως και την **Τετάρτη 01/11/2017 και ώρα 20.00**. Στην δήλωση συμμετοχής πρέπει να αναφέρεται το ονοματεπώνυμο του αθλητή / αθλήτριας, η ημερομηνία γέννησης και ο σύλλογος. Η δήλωση πρέπει να γίνει συμπληρώνοντας την σχετική φόρμα και στέλνοντας την στο e-mail της Ζ΄ Ένωση info@zenositennis.gr

**ΥΠΕΥΘΥΝΟΣ ΑΓΩΝΩΝ:** Ορίζεται ο κ.Κριτσωτάκης Αντώνης (6942-997577)

**ΕΠΙΔΙΑΙΤΗΤΗΣ ΑΓΩΝΩΝ:** Ορίζεται η κα. Λεβέντη Μαρίνα (6975-654620)

**ΕΠΙΒΛΕΠΟΝΤΕΣ ΑΓΩΝΩΝ:** Ορίζονται οι κύριοι Μήλας Γεώργιος και Τζώρτζης Γιάννης

**ΙΑΤΡΙΚΗ ΚΑΛΥΨΗ:** Ορίζεται ο κ. Επιτροπάκης Μανόλης

**ΥΠΟΧΡΕΩΣΕΙΣ ΑΘΛΗΤΩΝ ΑΘΛΗΤΡΙΩΝ:**

Ιατρική βεβαίωση με ισχύ 1 έτους και παράβολο συμμετοχής 5 €.

**ΤΡΟΠΟΣ ΔΙΕΞΑΓΩΓΗΣ ΑΓΩΝΩΝ:**

**ΜΕΙΚΤΟΙ ΑΓΩΝΕΣ – TEAM CONES**

**Μονά:**

**Γήπεδα – Μπάλες:** Τα μονά παίζονται στις διαστάσεις «κόκκινου» γηπέδου (10,97μ. x 6,1μ. – 80εκ. ύψος φιλέ) με κόκκινες μπάλες (75% χαμηλότερης πίεσης).

Από το 3ο κόκκινο και μετά εφαρμόζεται ένα service box στο κόκκινο γήπεδο από το φιλέ έως την πλάγια γραμμή του μονού, δηλαδή εξαιρείται μόνο για το σερβίς το μέρος τους γηπέδου που περιέχει το διάδρομο του διπλού.

**Μορφή αγώνων:** Οι αγώνες θα πραγματοποιηθούν σε 1 μεικτή κατηγορία με το σύστημα round robin (όλοι με όλους στο γκρουπ). Όλοι οι αθλητές χωρίζονται σε διπλάσιες ομάδες από όσα γήπεδα υπάρχουν π.χ. αν υπάρχουν 8 γήπεδα τα παιδιά χωρίζονται σε 16 ομάδες. Κάθε ομάδα έχει το δικό της όνομα που το αποφασίζουν οι αθλητές της ομάδας λίγο πριν την έναρξη των αγώνων. Ο επιδιαιτητής – υπεύθυνος αγώνων χωρίζει τις ομάδες από την προηγούμενη ημέρα με βάση την ηλικία και να μην ανήκουν στον ίδιο σύλλογο αν γίνεται.

**Τρόπος διεξαγωγής:** Σε κάθε γήπεδο παίζουν 2 ομάδες με χρονικό όριο 6΄ έως 10΄. Κάθε παίκτης της ομάδας παίζει 3 πόντους και πηγαίνει τελευταίος μέχρι να ξανάρθει η σειρά του. Το σερβίς αλλάζει κάθε έναν (1) πόντο. Αφού τελειώσει ο αγώνας και καταγραφούν τα σκορ γίνεται διάλειμμα **1΄- 3΄** και όλες οι ομάδες αλλάζουν μία θέση προς τα δεξιά τους για να συναντήσουν καινούργιο αντίπαλο. Αυτό γίνεται 4 έως 6 φορές ανάλογα με τον διαθέσιμο χρόνο.

**Αγώνες:** Όλοι οι αγώνες διαρκούν από 6΄ έως 10΄ με ενδιάμεσο διάλειμμα **1΄- 3΄.**

**ΕΚΔΗΛΩΣΕΙΣ:** Κινητικά παιχνίδια ψυχαγωγικού χαρακτήρα.

**ΕΝΗΜΕΡΩΣΗ – ΠΛΗΡΟΦΟΡΙΕΣ:**

 Για ότι αφορά το 3ο Παγκρήτιο πρωτάθλημα τένις Κόκκινου Γηπέδου 2017 ανοικτής συμμετοχής μπορείτε να επικοινωνείτε στο τηλέφωνο της Ζ΄ Ένωσης 2810 223040 ή στον Επιδιαιτητή των αγώνων.

Με εκτίμηση

 Ο ΠΡΟΕΔΡΟΣ Ο Γ.ΓΡΑΜΜΑΤΕΑΣ

 Ιωάννης Σπυριδάκης Παντελής Σταυρουλάκης